Mestská časť Bratislava - Nové Mesto
	            ___________________________________________________

Materiál na rokovanie
Miestneho zastupiteľstva
dňa  25.9.2012

        Stanovisko 

Miestneho zastupiteľstva mestskej časti Bratislava - Nové Mesto k Návrhu VZN hlavného mesta         SR Bratislavy o dani za ubytovanie

Predkladá: 						Materiál obsahuje:

Ing. Ľudovít Kollárik					1. Návrh uznesenia 
prednosta Miestneho úradu				2.Stanovisko
							3.Žiadosť primátora hlavného mesta SR 
							   Bratislavy s prílohou

Spracovala:

RNDr. Jana Ondrová
Poverená vedením odd. hosp. a fin. MÚ

          September 2012

Návrh uznesenia

Miestne zastupiteľstvo mestskej časti Bratislava - Nové Mesto

S ch v a ľ u j e  
Stanovisko k Návrhu VZN hlavného mesta SR Bratislavy o dani za ubytovanie

- s pripomienkou
- bez pripomienky

S t a n o v i s k o
Miestneho zastupiteľstva Bratislava - Nové Mesto k Návrhu VZN hlavného mesta SR Bratislavy k dani za ubytovanie

Miestne zastupiteľstvo mestskej časti Bratislava - Nové Mesto s Návrhom VZN hlavného mesta SR Bratislavy o dani za ubytovanie           súhlasí.

N á v r h
Všeobecne záväzné nariadenie
hlavného mesta Slovenskej republiky Bratislavy
č. .... /2012
z ......................2012
o dani za ubytovanie
Mestské zastupiteľstvo hlavného mesta Slovenskej republiky Bratislavy podľa § 11 ods. 5 písm. c)  zákona Slovenskej národnej rady č. 377/1990 Zb. o hlavnom meste Slovenskej republiky Bratislave v znení neskorších prepisov a § 43 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov sa uznieslo:
§ 1
Úvodné ustanovenia
(1) Toto všeobecne záväzné nariadenie upravuje podmienky určovania a vyberania dane za ubytovanie (ďalej len „daň“) na území hlavného mesta Slovenskej republiky Bratislavy (ďalej len „hlavné mesto“).
(2) Správu dane vykonáva hlavné mesto (ďalej len „správca dane“).
§ 2
Predmet dane
Predmetom dane  je odplatné prechodné ubytovanie fyzickej osoby v ubytovacom zariadení, ktorého kategorizáciu určuje osobitný predpis) (ďalej len „zariadenie“).
§ 3
Daňovník
Daňovníkom je fyzická osoba, ktorá sa v zariadení odplatne prechodne ubytuje (ďalej len „ubytovaný“).
§ 4
Základ dane
Základom dane je počet prenocovaní fyzickej osoby v zariadení.
§ 5
Sadzba dane
Sadzba dane je 1,65 eur na fyzickú osobu a prenocovanie v zariadení.
§ 6
Vyberanie dane
Daň pre správcu dane vyberá platiteľ dane. Platiteľom dane je prevádzkovateľ zariadenia, ktorý odplatné prechodné ubytovanie poskytuje (ďalej len „prevádzkovateľ“).

§ 7
Povinnosti prevádzkovateľa
(1) Prevádzkovateľ je povinný viesť knihu ubytovaných alebo elektronickú evidenciu ubytovaných, ktorá musí obsahovať tieto údaje
a)	meno, priezvisko, adresa trvalého pobytu a dátum narodenia ubytovaného,
b)	číslo občianskeho preukazu, cestovného dokladu alebo iného dokladu preukazujúceho identitu ubytovaného,
c)	deň príchodu a deň odchodu ubytovaného,
d)	dôvod oslobodenia od dane v prípade, ak ubytovaný je oslobodený podľa § 8 ods. 1,
e)	počet všetkých ubytovaných v danom kalendárnom mesiaci,
f)	počet prenocovaní každého ubytovaného v danom kalendárnom mesiaci,
g)	počet prenocovaní všetkých ubytovaných v danom kalendárnom mesiaci.
(2) Údaje uvedené v odseku 1 je prevádzkovateľ povinný zapisovať v deň ubytovania, okrem údaja o dni odchodu daňovníka. Ukončenie ubytovania (deň odchodu daňovníka) je prevádzkovateľ povinný vyznačiť v knihe ubytovaných alebo v elektronicky vedenej evidencii ubytovaných ihneď po odchode daňovníka.
(3) Prevádzkovateľ je ďalej povinný
a)	predkladať správcovi dane do 15. dňa v mesiaci  mesačné vyúčtovanie dane za predchádzajúci kalendárny mesiac na tlačive uvedenom v prílohe č. 1, 
b)	uhradiť daň na účet správcu dane alebo zaplatiť v hotovosti do pokladne správcu dane najneskôr do 15. dňa v mesiaci za predchádzajúci  kalendárny mesiac,
c)	podať na výzvu správcu dane potrebné vysvetlenia a predložiť požadované doklady podľa osobitného zákona,)
d)	oznámiť písomne  správcovi dane vznik a zánik činnosti  zariadenia najneskôr do 30 dní na tlačive uvedenom v prílohe č. 2,
e)	vydať na požiadanie daňovníka potvrdenie o zaplatení dane,
f)	vyhotoviť fotokópiu dokladu ubytovaného preukazujúceho dôvod oslobodenia od dane podľa § 8 ods. 1.

§ 8
Oslobodenie od dane a zníženie dane
(1) Od dane je oslobodená
a) 	nevidomá osoba, bezvládna osoba, zdravotne ťažko postihnutá osoba vrátane sprievodcu a osoba poberajúca invalidný dôchodok,
b) 	osoba do 18 rokov veku a osoba staršia ako 70 rokov,
c) 	osoba, ktorá je študentom do 26 rokov veku, ak sa sústavne pripravuje na budúce povolanie formou denného štúdia,
d) 	osoba, ktorá je v zariadení, v ktorom sa odplatne prechodne ubytuje, prihlásená na prechodný pobyt,
e)	osoba s priznanou doplnkovou ochranou,)
f)	osoba, ktorá vykonáva dobrovoľnícku činnosť v prospech hlavného mesta na podporu plnenia jeho úloh,)
g)	účastník podujatia medzinárodného významu, ktorého usporiadateľom je vysoká škola.) 
(2)  Správca dane poskytuje zníženie dane vo výške 75 % dane pre ubytovaných za účelom výkonu práce v kategórii robotníckych profesií na území hlavného mesta. Splnenie podmienky preukazuje daňovník prevádzkovateľovi písomným potvrdením zamestnávateľa alebo osoby, v prospech ktorej prácu na území hlavného mesta vykonáva. Vystaviteľ v písomnom potvrdení uvedie identifikačné údaje daňovníka, dobu a miesto výkonu práce na území hlavného mesta.
(3) Dobrovoľník preukazuje prevádzkovateľovi vykonávanie dobrovoľníckej činnosti v prospech hlavného mesta zmluvou s prijímateľom alebo poskytovateľom dobrovoľníckej činnosti, uvedeným v osobitnom prepise.)
(4) Prevádzkovateľ preukazuje správcovi dane oslobodenie od dane alebo zníženie dane na príslušnom účtovnom doklade.) Súčasťou účtovného dokladu je príloha preukazujúca odôvodnenosť poskytnutia oslobodenia od dane alebo zníženia dane.
§ 9
Záverečné ustanovenia
(1) Kontrolu dodržiavania podmienok rozhodujúcich pre vyberanie dane, jej správneho vyberania a včasného poukazovania vykonáva správca dane.
(2) Kontrolu dodržiavania povinností ustanovených v § 7 ods. 1 je okrem správcu dane oprávnená vykonávať i Mestská polícia hlavného mesta Slovenskej republiky Bratislavy.)

(3) Na konanie vo veciach dane sa vzťahujú osobitné predpisy.)
§ 10
Zrušovacie ustanovenie
Zrušuje sa všeobecne záväzné nariadenie hlavného mesta Slovenskej republiky Bratislavy č. 12/2007 o dani za ubytovanie v znení všeobecne záväzného nariadenia hlavného mesta Slovenskej republiky Bratislavy č. 8/2008, všeobecne záväzného nariadenia hlavného mesta Slovenskej republiky Bratislavy č. 3/2010 a všeobecne záväzného nariadenia hlavného mesta Slovenskej republiky Bratislavy 16/2011.

§ 11
Účinnosť
Toto všeobecne záväzné nariadenie nadobúda účinnosť l. januára 2013.

Milan Ftáčnik
primátor

Príloha č. 1
 k všeobecne záväznému nariadeniu č. ../2012 

Mesačné vyúčtovanie dane za ubytovanie

Mesiac/rok		Názov ubytovacieho zariadenia		
Adresa		Meno zodp. osoby		Tel. 		
Obchodné meno alebo názov prevádzkovateľa podľa obchodného alebo živnostenského registra	
	
IČO		DIČ		Číslo účtu		

1.	Ubytovaní celkom	 	
2.	Z toho cudzinci celkom 		
3.	Počet prenocovaní celkom	 	
4.	Z toho počet prenocovaní  cudzincov celkom		
5.	Počet ubytovaných, ktorí boli oslobodení	 	
6.	Počet prenocovaní, ktoré boli oslobodené	 	
7.	Počet ubytovaných, ktorým bola znížená daň		
8.	Počet prenocovaní, u ktorých bola znížená daň		
9.	Počet ubytovaných, na ktorých sa vzťahuje daňová povinnosť v plnej výške sadzby		
10.	Počet prenocovaní, ktoré podliehajú daňovej  povinnosti v plnej výške sadzby v danom kalendárnom mesiaci 		
11.	Daň v plnej výške sadzby dane (riadok 10 x 1,65 eur) eur		
12.	Daň v zníženej výške sadzby dane (riadok 8 x 0,41 eur) eur		
13.	Predpis – odvodová povinnosť ubytovacieho zariadenia celkom (riadok 11 plus riadok 12) eur	 	
Prehlasujem, že všetky údaje uvedené v mesačnom vyúčtovaní dane za ubytovanie sú správne a úplné.
Číslo účtu hlavného mesta	5027225464/0900	KS	0558	Variabilný symbol	   32    2           	

Vyplnené tlačivo zašlite na adresu správcu dane a daň uhraďte na vyššie uvedený účet alebo zaplaťte v hotovosti do pokladne správcu dane najneskôr do 15. dňa v mesiaci za uplynulý kalendárny mesiac.
V Bratislave dňa			Vypracoval		
	dátum vyhotovenia			meno, priezvisko, funkcia
zodpovednej osoby
(paličkovým písmom)	

     	
podpis a pečiatka	

Príloha č. 2
 k všeobecne záväznému nariadeniu č. ../2012

O H L Á S E N I E
vzniku a zániku činnosti ubytovacieho zariadenia

VZNIK/ ZÁNIK* činnosti ubytovacieho zariadenia

Obchodné meno alebo názov prevádzkovateľa podľa obchodného alebo živnostenského registra		
Adresa – ulica, číslo, PSČ		
IČO		
DIČ		
Banka, v ktorej je vedený účet prevádzkovateľa		
Číslo účtu		
Názov ubytovacieho zariadenia		
Adresa – ulica, číslo, PSČ		
Dátum začatia činnosti ubytovacieho zariadenia		
Dátum ukončenia činnosti ubytovacieho zariadenia		
Ubytovacia kapacita		
Meno, priezvisko a funkcia zodpovednej osoby		
Číslo telefónu		
* Nehodiace sa preškrtnite

Prehlasujem, že všetky uvedené údaje sú správne a úplné.

V Bratislave  .........................	                                                .......................................................
							 	        podpis zodpovednej osoby
									         a pečiatka